Szerencsi Éva

Szerencsi Éva (Budapest, 1952. május 5. – Budapest, 2004. szeptember 6.) Déryné-díjas magyar színésznő.

Életpályája 
Szülei Szerencsi János és Strausz Amália voltak. 1974-ben szerzett diplomát a Színház- és Filmművészeti Főiskolán. 1974–1979 között a budapesti József Attila Színházban szerepelt. 1979–1980 között a Miskolci Nemzeti Színház tagja volt. 1980–1989 között újra a József Attila Színház tagja lett. 1989-től a Népszínházban és a Budapesti Kamaraszínházban játszott. 2001-től haláláig a Ruttkai Éva Színház tagja volt. 2004. szeptember 6-án hunyt el, rákban.

Több filmben is szerepelt, legismertebb alakítása Vitay Georgina szerepe a Szabó Magda regénye alapján készült Abigél című négyrészes tévésorozatban.

Az Abigél hatalmas sikere egyúttal a színésznő karrierjének kerékkötője is lett. A szerep beskatulyázta, mert a későbbiekben a rendezők mindig naiv, kislányos szépségű karaktereket szerepeit osztották ki számára, mely igencsak rosszul hatott a színésznőnek. Miután kora előrehaladtával ez a megjelenése eltűnt, a szakma mellőzni kezdte és az 1990-es évektől szerepek hiányában anyagi gondokkal is küszködött.

Magánélete 
Első férje Szakácsi Sándor volt, akitől hosszú különélést követően vált el. Következő párja egy orvos volt, akitől egy fia, Varga Imre (1985) született. Nem kötöttek házasságot, de ez a kapcsolat is szakítással végződött. Hosszú ideig egyedül nevelte a gyermekét. Már elmúlt negyvenéves, amikor hozzáment Pándi Andráshoz, akivel úgy érezte, révbe ért, de hamarosan diagnosztizálták betegségét. Rákban hunyt el.

Színpadi szerepei

Filmjei

Játékfilmek

Tévéfilmek

Szinkronszerepei

 A gyanúsított: Kathleen Riley – Cher
 A tábornok éjszakája:  Monique Demond – Véronique Vendell
 Az utolsó cserkész: Sarah Hallenbeck – Chelsea Field
 Betörő: Bernice ‘Bernie’ Rhodenbarr – Whoopi Goldberg
 Bíborszín: Fiatal Celie – Desreta Jackson
 Csendszimfónia: Siketek iskolája igazgatónője – Beth Maitland
 Csoda a farkasokkal: Jeanne de Beauvais – Rosanna Schiaffino
 Dallas: Sue Ellen „Samantha” Shepard Ewing – Linda Gray
 Egy kórház magánélete: Dr. Paulette Kiem – France Nuyen
 Éjféli cowboy: Shirley – Brenda Vaccaro
 Harag és dicsőség: Murdock kapitány – Catherine Bach
 Jelenetek a bábuk életéből: Katarina Krafft, „Ka”, a prostituált – Rita Russek
 Lelkük rajta: Bürokrata – Luana Anders
 Londoni randevú: Madame Kummer – Josephine Wilson
 Lőtávolban: Julie – Millie Perkins
 María del Carmen: Candelaria Campusano – Dacia González
 Megint 48 óra: Amy Kirkland – Tisha Campbell
 Modellügynökség: Hillary Michaels – Linda Gray
 Nagyítás: Patricia – Sarah Miles
 Tizenkét hónap: Mostohalánya – M. Maloeva (első szinkronváltozat)
 Vad Bill: Susannah Moore – Diane Lane
 Végzetes vonzerő: Beth Gallagher – Anne Archer
 Vivát, Benyovszky!: Lentulay Anna – Libuše Šafránková
 Piszkos tizenkettő 4 (Végzetes küldetés): Jelena Vakovic – Natalia Nogulich
 Miért pont az én lányom?: Gayle Moffitt -Linda Gray

Hangjátékok 
Zimre Péter: Köszönjük, Mr. Bell! (1983)
Tar Sándor: Fehér habok (1984)
 Szepességi történet (1994)

Emlékezete 
 Halála után a Ruttkai Éva Színházban Szerencsi Éva Stúdiót alapítottak.
 2008. november 14-én emléktáblát avattak Budapesten, a Lipótvárosban (Báthory utca 22.) a tiszteletére, emlékére.
 Csőváron, a Polgármesteri Hivatalban kialakított sarok őrzi az emlékét.

Jegyzetek

Források

Hermann Péter: Ki kicsoda 2002 CD-ROM, Biográf kiadó,

További információk 
 Szerencsi Éva honlapja
 Sulinet: Meghalt Szerencsi Éva
 Szinkronszerepei
 
	
 Fényképek

	

Magyar színésznők	
Déryné-díjasok
1952-ben született személyek	
2004-ben elhunyt személyek
Magyar szinkronszínészek	
Budapesten született személyek
Rákban elhunyt személyek